Fransiyaning «PSJ» klubi jamoa ustozi Kristof Galteni rasman iste’foga chiqarib, yangi bosh murabbiy nomini e’lon qildi. Foto: PSJ Unga ko‘ra, Parij klubi rahbariyati jamoa boshqaruviga Luis Enrikeni taklif etdi. 53 yoshli ispaniyalik mutaxassis bilan 2 yillik shartnoma imzolangan. Enrikening so‘nggi ish joyi Ispaniya milliy jamoasi bo‘lgandi. U shuningdek, «Roma», «Selta» va «Barselona» klublarini boshqargan. Ma’lumot uchun, «PSJ» Kristof Galte qo‘l ostida yakunlangan mavsum Fransiya chempionligini qo‘lga kiritgandi.